section_heading: Majoran u kuhinjama svijeta
paragraph_text: Talijanska kuhinja voli ovaj začin naročito svježi, pa ga ima u jelima s artičokama, plodovima mora, jastogu Fra Diavolo, talijanskoj mesnoj štruci, mariniranoj mozzarelli, sicilijanskoj krumpir pizzi i nizu drugih jela. Vrlo je važan začin uz razne tjestenine, jela od školjki i neizostavne pizze. Od mesnih jela tu je piletina pepperoni, janjeći i goveđi Stifado i niz drugih jela. Riba pečena u soli u kojoj ima majorana (u sol dodajte nasjeckane listiće majorana) može imati poseban mediteranski okus. Ratatouille je bez majorana siromašne arome, a Peperonati od patlidžana, rajčice i mozzarelle daje živost. Francuska mješavina provansalske trave, u kojoj su uz majoran i timijan, ružmarin i čubar, začin je mnogih ukusnih jela.